XPath

XPath – kelio standartas duomenų struktūrai XML dokumente pasiekti. XPath sintaksė kiek primena failų sistemose naudojamą kelią dokumentams aplanke rasti, tačiau yra daug lankstesnė ir numato atvejus kuomet tame pačiame aplanke (pavyzdžiui, narių sąraše) yra vienodus vardus turintys elementai. Galimas elementų indeksavimas bei paieška pagal atributų reikšmes. XPATH gali būti naudojama skyrium arba kaip sudėtingesnės XSLT transformacijų kalbos dalis.

Kelio aprašas 

XPath užklausa vykdoma, vieną XML dokumento mazgą laikant užklausos kontekstu.

XPath išraišką sudaro:
 Ašis, nurodanti išrenkamų mazgų santykį su konteksto mazgu.
 Mazgų testas.
 Predikatai, ribojantys išrenkamų mazgų aibę.

Ašys 
XPath ašis apibrėžia aibę mazgų, susijusių su konteksto mazgu. Kiekvienos ašies mazgų aibė yra vieno tipo: elementų, atributų arba vardų srities.
XPath egzistuoja tokios ašys:
 child – aibė elementų, kurių tėvas yra konteksto mazgas.
 descendant – aibė elementų, kurių tėvas, tėvo tėvas ir t. t. yra konteksto mazgas.
 parent – elementas, kuris yra konteksto mazgo tėvas.
 ancestor – aibė elementų: konteksto mazgo tėvas, tėvo tėvas ir t. t.
 following - sibling – aibė po konteksto mazgo einančių elementų, kurių tėvas tas pats kaip ir konteksto mazgo.
 preceding - sibling – aibė prieš konteksto mazgą einančių elementų, kurių tėvas tas pats kaip ir konteksto mazgo.
 following – aibė elementų, esančių po konteksto mazgo.
 preceding – aibė elementų, esančių prieš konteksto mazgą.
 attribute – aibė konteksto mazgo atributų.
 namespace – aibė vardų sričių mazgų, susietų su konteksto mazgu.
 self  – konteksto mazgas.
 descendent - or - self – self ir descendent elementų sąjunga.
 ancestor - or - self – self ir ancestor elementų sąjunga.

Mazgų testas 
Mazgų testas gali pagal pavadinimą, vardų sritį, ir tipą apriboti išrenkamus mazgus.

Predikatai 
Predikatai gali apriboti išrenkamą mazgų aibę pagal nurodytus požymius (pavyzdžiui, išrinkti tik antrąjį elementą)

Trumpesnė sintaksė

Vartojimo pavyzdys 

 <?xml version="1.0" encoding="utf-8" ?>
 <?xml-stylesheet href="test.xsl" type="text/xsl" ?>
    XPath
               
     
     
     
   
   
   
   
      
 

Konteksto mazgo id yra '3':
 child::*/@xml: id rezultatas yra {'4', '6', '7'}.
 descendant::*/@xml: id rezultatas yra {'4', '5', '6', '7'}.
 descendant - or - self::*/@xml: id rezultatas yra {'3', '4', '5', '6', '7'}.
 parent::*/@xml: id rezultatas yra {'1'}.
 namespace::* rezultatas yra { 'http://lt.wikipedia.org/wiki/XPath#Vartojimo_pavyzdys', 'http://www.w3.org/XML/1998/namespace' }.
 self::* rezultatas yra {3}.
Konteksto mazgo id yra '8':
 following - sibling::*/@xml: id rezultatas yra {'9', '10'}.
 preceding - sibling::*/@xml: id rezultatas yra {'2', '3'}.
 following::*/@xml: id rezultatas yra {'9', '10'}.
 preceding::*/@xml: id rezultatas yra {'2', '3', '4', '5', '6', '7'}.
Konteksto mazgo id yra '4':
 ancestor::*/@xml: id rezultatas yra {'1', '3'}.
 ancestor - or - self::*/@xml: id rezultatas yra {'1', '3', '4'}.
Konteksto mazgo id yra '1':
 attribute::* rezultatas yra {'2006-11-06'}.

„Sveikas pasauli“ pavyzdys 

XML dokumentui

    
   
   
 

XPath takas
 /vietos/vieta[@vardas="pasaulis"]/@būsena

turi grąžinti tekstą „sveikas“ (paieška pagal atributo reikšmę)

XPath takas
 /vietos/vieta[2]/@būsena

irgi turi grąžinti tekstą „sveikas“ (indeksavimas).

Sąvokos 
XPath išraiškos konceptualiai vykdomos XML dokumente kaip medyje.
XPath specifikacijoje apibrėžti 7 mazgų tipai:
 Šaknis – dokumento medžio šaknis (žymimas „/“). Ji būtinai turi vieną vaiką – elementą (dokumento elementą) ir gali turėti šiuos vaikus: komentarus, vykdymo instrukcijas (esančias prieš ir po dokumento elemento).
 Elementas – bet kuris iš XML elementų. Jis gali turėti šiuos vaikus: elementus, komentarus, vykdymo instrukcijas, tekstus.
 Tekstas – mazgas, priklausantis elementui; jame įrašytas tekstas.
 Atributas priklauso vienam iš elementų. Šio mazgo tėvinis mazgas yra elementas, tačiau atributas nėra elemento vaikas.
 Vardų sritys yra susietos su elementais. Vardų srities tėvinis mazgas yra elementas, tačiau vardų srities mazgas nėra elemento vaikas.
 Vykdymo instrukcija (pavyzdžiui, <?xml-stylesheet href="style.css" type="text/css"?>).
 Komentaras.

Funkcijos 

XPath išraiškose gali būti naudojamos šios funkcijos:
 skaičius last()
 Grąžina nagrinėjamos mazgų aibės mazgų skaičių.
 skaičius position()
 Grąžina nagrinėjamo mazgo eilės numerį aibėje.
 skaičius count(mazgų aibė)
 Grąžina mazgų aibės mazgų skaičių.
 mazgų aibė id(objektas)
 Grąžina mazgų aibę su nurodyta(-omis) id atributų reikšmėmis.

Literatūra 

 XPath standarto tinklalapis 
 XPath vadovėlis  
 XPath vadovėlis 
 XSLT ir XPath nuoroda  

Programavimas

he:XSL#XPath